ᱡᱩᱱᱟᱜᱚᱲ

ᱡᱩᱱᱟᱜᱚᱲ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱜᱩᱡᱽᱨᱟᱴ ᱨᱮ ᱡᱩᱱᱟᱜᱚᱲ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱜᱟᱱᱫᱷᱤᱱᱚᱜᱚᱨ ᱟᱨ ᱚᱦᱢᱚᱫᱟᱵᱟᱫᱽ ᱠᱷᱚᱱ ᱓᱕᱕ ᱠᱤᱞᱚᱢᱤᱴᱚᱨ ᱮᱛᱚᱢ ᱯᱟᱪᱮ ᱨᱮ ᱜᱤᱨᱱᱟᱨ ᱵᱩᱨᱩ ᱴᱷᱮᱱ ᱢᱮᱱᱟᱜᱼᱟ ᱱᱚᱣᱟ ᱯᱚᱱᱚᱛ ᱨᱮᱱᱟᱜ ᱗ ᱟᱱᱟᱜ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾

ᱥᱮᱪᱮᱫ ᱞᱮᱠᱟᱛᱮ ᱛᱚᱨᱡᱚᱢᱟ, ᱡᱩᱱᱟᱜᱚᱲ ᱨᱮᱱᱟᱜ ᱟᱹᱲᱟᱹ ᱠᱟᱱᱟ "ᱢᱟᱨᱮ ᱠᱤᱞᱟ" ᱾ ᱢᱤᱫ ᱵᱷᱮᱡᱟᱨ ᱡᱚᱱᱚᱢ ᱮᱱᱟ "ᱭᱚᱱᱟᱜᱚᱲ" (ᱟᱹᱲᱟᱹ ᱞᱮᱠᱟᱛᱮ, " ᱭᱚᱱᱟ (ᱜᱨᱤᱠ ᱟᱜ ᱥᱚᱦᱚᱨ)", ᱤᱱᱰᱚᱼᱜᱨᱤᱠ ᱥᱚᱢᱨᱟᱡᱽ ᱟᱜ ᱞᱮᱠᱟᱛᱮ ᱥᱚᱦᱚᱨ ᱨᱤᱱ ᱢᱟᱨᱮ ᱛᱟᱦᱮᱸᱱ ᱦᱚᱲ ᱟᱜ ᱢᱮᱱᱥᱚᱱ ᱦᱩᱭ ᱞᱮᱱᱟ ᱛᱟᱦᱮᱸᱫ) ᱟᱜ ᱧᱩᱛᱩᱢ ᱠᱟᱱᱟ ᱾ ᱱᱚᱣᱟ "ᱥᱚᱨᱟᱴᱷ" ᱟᱜ ᱧᱩᱛᱩᱢ ᱛᱮ ᱦᱚᱸ ᱵᱟᱰᱟᱭᱚᱜᱼᱟ, ᱱᱚᱣᱟ ᱡᱩᱱᱟᱜᱚᱲ ᱟᱜ ᱯᱚᱱᱚᱛ ᱨᱮᱱᱟᱜ ᱧᱩᱛᱩᱢ ᱠᱟᱱᱟ ᱾

ᱥᱤᱧᱚᱛ ᱟᱨ ᱯᱟᱠᱤᱥᱛᱟᱱ ᱛᱟᱞᱟ ᱠᱮᱡ ᱞᱟᱹᱲᱦᱟᱹᱭ ᱛᱟᱯᱟᱢ ᱛᱟᱭᱚᱢ, ᱙ ᱱᱚᱵᱷᱮᱢᱵᱚᱨ ᱑᱙᱔᱗ ᱨᱮ ᱡᱩᱱᱟᱜᱚᱲ ᱥᱤᱧᱚᱛ ᱨᱮ ᱥᱮᱞᱮᱫ ᱮᱱᱟ ᱾ ᱱᱚᱣᱟ ᱥᱚᱣᱨᱟᱥᱴᱨᱚ ᱯᱚᱱᱚᱛ ᱟᱨ ᱛᱟᱭᱚᱢ ᱛᱮ ᱵᱚᱢᱵᱮ ᱯᱚᱱᱚᱛ ᱨᱮᱱᱟᱜ ᱢᱤᱫ ᱴᱷᱟᱶ ᱛᱟᱦᱮᱸ ᱠᱟᱱᱟ ᱾ ᱑᱙᱖᱐ ᱨᱮ, ᱢᱚᱦᱟ ᱜᱩᱡᱽᱨᱟᱴ ᱟᱱᱫᱚᱞᱟᱱ ᱨᱮᱱᱟᱜ ᱛᱟᱭᱚᱢᱼᱛᱟᱭᱚᱢ ᱛᱮ, ᱱᱚᱣᱟ ᱱᱟᱣᱟ ᱜᱮ ᱴᱷᱟᱯᱚᱱ ᱮᱱᱟ ᱜᱩᱡᱽᱨᱟᱴ ᱯᱚᱱᱚᱛ ᱨᱮᱱᱟᱜ ᱴᱷᱟᱶ ᱵᱮᱱᱟᱣ ᱮᱱᱟ ᱾

ᱚᱛᱱᱚᱜ

ᱡᱩᱱᱟᱜᱚᱲ ᱥᱚᱦᱚᱨ  ᱢᱟᱣᱩᱸᱴ ᱜᱤᱨᱱᱟᱨ ᱡᱟᱝᱜᱟ ᱨᱮ, ᱟᱨᱚᱵᱽ ᱫᱚᱨᱤᱭᱟ ᱥᱟᱶ ᱮᱛᱚᱢᱼᱯᱟᱪᱮ ᱨᱮ, ᱯᱚᱨᱚᱵᱚᱱᱫᱟᱨ ᱠᱷᱚᱱ ᱠᱚᱧᱮ ᱨᱮ ᱟᱨ ᱥᱟᱢᱟᱝ ᱨᱮ ᱟᱢᱨᱮᱞᱤ ᱠᱷᱚᱱ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱑᱐᱗ ᱢᱤᱴᱚᱨ (᱓᱕᱑ ᱯᱷᱤᱴ) ᱢᱮᱱᱟᱜᱼᱟ ᱾

ᱡᱩᱱᱟᱜᱚᱲ ᱥᱚᱦᱚᱨ ᱨᱮ ᱵᱟᱨᱭᱟ ᱜᱟᱰᱟ ᱢᱮᱱᱟᱜᱼᱟ, ᱥᱚᱱᱟᱨᱚᱠᱷ ᱟᱨ ᱠᱚᱞᱣᱚ, ᱱᱚᱣᱟ ᱥᱚᱦᱚᱨ ᱨᱮᱱᱟᱜ ᱥᱤᱣᱟᱨ ᱠᱷᱚᱱ ᱯᱨᱚᱫᱩᱥᱚᱱᱚᱜ ᱠᱟᱱᱟ ᱾ ᱥᱚᱦᱚᱨ ᱨᱮ ᱟᱹᱰᱤ ᱜᱟᱱ ᱡᱷᱤᱞ ᱢᱮᱱᱟᱜᱼᱟ: ᱱᱚᱨᱥᱤᱝ ᱢᱮᱦᱛᱟ ᱥᱟᱨᱚᱣᱟᱨ, ᱫᱟᱢᱚᱫᱚᱨᱡᱤ, ᱥᱩᱫᱚᱨᱥᱚᱱ ᱡᱷᱤᱞ, ᱵᱤᱞᱤᱝᱰᱚᱱ ᱰᱮᱢ, ᱦᱚᱥᱚᱱᱯᱩᱨ ᱰᱮᱢ ᱟᱨ ᱟᱱᱚᱱᱫᱽᱯᱩᱨ ᱵᱤᱭᱟᱨ ᱥᱚᱦᱚᱨ ᱞᱟᱹᱜᱤᱫ ᱛᱮ ᱢᱩᱬ ᱫᱟᱜ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾ ᱯᱩᱨᱟᱹ ᱥᱚᱦᱚᱨ ᱨᱮ ᱚᱛ ᱨᱮᱱᱟᱜ ᱫᱟᱜ ᱯᱟᱥᱱᱟᱣ ᱡᱤᱞᱤᱧ ᱚᱥᱟᱨ ᱞᱮᱠᱟᱛᱮ ᱠᱩᱧ ᱥᱟᱶ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾

ᱦᱚᱲ ᱞᱮᱠᱷᱟ
᱒᱐᱑᱑ ᱨᱮᱱᱟᱜ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱡᱩᱱᱟᱜᱚᱲ ᱱᱚᱜᱚᱨ ᱯᱟᱞᱤᱠᱟ ᱨᱤᱱ ᱦᱚᱲ ᱮᱞ ᱓᱑᱙,᱔᱖᱒ ᱜᱟᱱ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ 
 ᱱᱚᱜᱚᱨ ᱯᱟᱞᱤᱠᱟ ᱨᱮ ᱜᱚᱴᱟ ᱑,᱐᱐᱐ ᱠᱚᱲᱟ ᱨᱮ ᱙᱕᱕ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱛᱟᱦᱮᱸ ᱠᱟᱱᱟ ᱟᱨ ᱙% ᱦᱚᱲ ᱮᱞ ᱛᱩᱨᱩᱭ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱛᱟᱦᱮᱸ ᱠᱟᱱᱟ ᱠᱚ ᱾ ᱥᱮᱪᱮᱫ ᱫᱚᱨ ᱘᱘% ᱛᱟᱦᱮᱸ ᱠᱟᱱᱟ; ᱠᱚᱲᱟ ᱟᱜ ᱥᱮᱪᱮᱫ ᱙᱒.᱔᱖% ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱘᱓.᱓᱘% ᱛᱟᱦᱮᱸ ᱠᱟᱱᱟ ᱾

ᱨᱟᱡᱽᱠᱚᱴ ᱞᱮᱠᱟᱱ ᱥᱚᱦᱚᱨ ᱥᱟᱞᱟᱜ ᱵᱟᱨᱟ ᱵᱟᱨᱤ ᱨᱮ ᱡᱩᱱᱟᱜᱚᱲ ᱨᱮ ᱛᱷᱤᱠ ᱥᱟᱸᱦᱤᱡ ᱚᱲᱟᱜ ᱟᱨ ᱦᱟᱥᱟ ᱨᱮᱱᱟᱜ ᱜᱚᱱᱚᱝ ᱠᱚᱢ ᱜᱮᱭᱟ ᱾ ᱥᱚᱦᱚᱨ ᱞᱚᱜᱚᱱ ᱜᱮ ᱩᱴᱷᱱᱟᱹᱜ ᱠᱟᱱᱟ, ᱟᱨ ᱥᱚᱦᱚᱨ ᱨᱮᱱᱟᱜ ᱥᱤᱢᱟᱹ ᱵᱷᱤᱛᱤᱨ ᱵᱮᱵᱚᱥᱛᱟ ᱦᱟᱥᱟ ᱱᱤᱛᱚᱜ ᱜᱷᱮᱨᱟᱣ ᱟᱠᱟᱱᱟ ᱾ ᱢᱚᱞᱤᱱ ᱵᱟᱥᱛᱤ ᱨᱮᱱᱟᱜ ᱮᱞᱟᱠᱟ ᱜᱩᱴ ᱚᱥᱟᱨ ᱵᱤᱥᱟᱹᱨ ᱑᱙.᱕ ᱜᱟᱺᱴ ᱠᱤᱞᱚᱢᱤᱴᱚᱨ (᱗.᱕ ᱜᱟᱺᱴ ᱢᱟᱹᱭᱤᱞ) (ᱜᱩᱴ ᱱᱚᱜᱚᱨ ᱯᱟᱞᱤᱠᱟ ᱴᱚᱴᱷᱟ ᱑᱔.᱕%) ᱟᱨ ᱜᱩᱴ ᱦᱚᱲ ᱮᱞ ᱨᱤ ᱜᱩᱴ ᱦᱚᱲ ᱮᱞ ᱒᱕% ᱢᱮᱱᱟᱜ ᱠᱚᱣᱟ ᱾

ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ
ᱩᱰᱟᱹᱱ ᱰᱟᱦᱟᱨ
ᱡᱩᱱᱟᱜᱚᱲ ᱠᱷᱚᱱ ᱔᱐ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱠᱮᱥᱤᱫᱽ ᱟᱨ ᱑᱑᱓ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱯᱚᱨᱵᱚᱱᱫᱚᱨ ᱩᱰᱟᱹᱱ ᱰᱟᱹᱦᱤ ᱢᱮᱱᱟᱜᱼᱟ ᱾ ᱨᱟᱡᱽᱠᱚᱴ ᱦᱚᱸ ᱩᱰᱟᱹᱱ ᱰᱟᱹᱦᱤ ᱠᱷᱚᱱ ᱱᱚᱣᱟ ᱡᱚᱲᱟᱣ ᱟᱠᱟᱱᱟ ᱾
ᱨᱮᱞ ᱰᱟᱦᱟᱨ
ᱡᱩᱱᱟᱜᱚᱲ ᱨᱮᱞᱣᱮ ᱥᱴᱮᱥᱚᱱ ᱚᱦᱢᱚᱫᱟᱵᱟᱫᱽ ᱟᱨ ᱨᱟᱡᱽᱠᱚᱴ ᱨᱮᱞᱣᱮ ᱞᱟᱭᱤᱱ ᱨᱮ ᱯᱟᱲᱟᱜᱼᱟ ᱾
ᱥᱚᱲᱚᱠ ᱰᱟᱦᱟᱨ
ᱡᱩᱱᱟᱜᱚᱲ ᱨᱟᱡᱽᱠᱚᱴ ᱠᱷᱚᱱ (᱑᱐᱒ ᱠᱤᱞᱚᱢᱤᱴᱚᱨ), ᱯᱚᱨᱵᱚᱱᱫᱟᱨ ᱠᱷᱚᱱ (᱑᱑᱓ ᱠᱤᱞᱚᱢᱤᱴᱚᱨ) ᱟᱨ ᱚᱦᱢᱚᱫᱟᱵᱟᱫᱽ ᱠᱷᱚᱱ (᱓᱒᱗ ᱠᱤᱞᱚᱢᱤᱴᱚᱨ) ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾ ᱥᱟᱶᱛᱮ ᱱᱚᱣᱟ ᱵᱷᱚᱨᱟᱣᱟᱞ ᱠᱷᱚᱱ ᱦᱚᱸ ᱡᱚᱲᱟᱣ ᱟᱠᱟᱱᱟ ᱾
ᱞᱮᱠᱟᱞ ᱦᱤᱡᱩᱜ ᱥᱮᱱᱚᱜ ᱜᱟᱹᱰᱤ: ᱳᱴᱚ ᱨᱤᱠᱥᱟ ᱟᱨ ᱞᱚᱠᱟᱞ ᱵᱟᱥ ᱟᱞᱜᱟ ᱛᱮ ᱡᱩᱱᱟᱜᱚᱲ ᱥᱮᱴᱮᱨᱟ ᱾ ᱯᱨᱟᱵᱷᱮᱴ ᱟᱨ ᱯᱚᱱᱚᱛ ᱦᱤᱡᱩᱜ ᱥᱮᱱᱚᱜ ᱞᱟᱠᱡᱟᱨᱤ ᱵᱟᱥ ᱟᱞᱜᱟ ᱛᱮ ᱵᱮᱵᱚᱥᱛᱟ ᱦᱩᱭᱩᱜᱼᱟ ᱟᱨ ᱵᱷᱤᱱᱮ ᱵᱷᱤᱱᱮ ᱞᱮᱠᱟᱱᱟᱜ ᱠᱟᱨ ᱦᱚᱸ ᱵᱟᱲᱟ ᱨᱮ ᱧᱟᱢᱚᱜᱼᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ




ᱛᱷᱚᱠ:ᱥᱚᱣᱨᱟᱥᱴᱨᱚ (ᱴᱚᱴᱷᱟ)
ᱛᱷᱚᱠ:ᱡᱩᱱᱟᱜᱚᱲ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ